Rettens dom (Syvende Afdeling) af 24. september 2019 – Hubei Xinyegang Special Tube mod Kommissionen
(Sag T-500/17)
»Dumping – importen af visse sømløse rør af jern (undtagen af støbejern) eller stål (undtagen af rustfrit stål), med cirkulært tværsnit, med udvendig diameter på over 406,4 mm, med oprindelse i Kina – endelig antidumpingtold – skade – prisunderbud – årsagsforbindelse«
1.      Fælles handelspolitik – beskyttelse mod dumping – indførelse af en antidumpingtold – betingelse – skade – fastsættelse – virkningen af importen på priserne på samme varer på EU-markedet – beregning af underbudsmarginen – Kommissionens skøn – domstolsprøvelse – grænser
(Europa-Parlamentets og Rådets forordning 2016/1036, art. 1, stk. 1 og 4, og art. 3, stk. 2, 3, 6 og 8)
(jf. præmis 30-36)
2.      Fælles handelspolitik – beskyttelse mod dumping – skade – godtgørelse af årsagsforbindelse – faktorer, der skal tages i betragtning – Kommissionens skøn
(Rådets forordning 2016/1036, art. 1, stk. 4, art. 3, stk. 2, 3, 6 og 8; Kommissionens forordning 2017/804, 22., 24. og 27. betragtning)
(jf. præmis 32, 56-58, 61-63, 71, 76, 86 og 88)
3.      Annullationssøgsmål – fysiske eller juridiske personer – retlig interesse i søgsmål – nødvendigheden af en eksisterende og faktisk interesse – vurdering på tidspunktet for sagens anlæg – søgsmål, der kan tilføre sagsøgeren en fordel – bevisbyrde
(Art. 263, stk. 4, TEUF)
(jf. præmis 43)
4.      Fælles handelspolitik – beskyttelse mod dumping – undersøgelse – den referenceperiode, der skal tages hensyn til – Kommissionens skøn
(Europa-Parlamentets og Rådets forordning 2016/1036, art. 6, stk. 1)
(jf. præmis 49-52)
5.      Internationale aftaler – Verdenshandelsorganisationen – Domstolens kompetence – fortolkningen af Den Europæiske Unions retsakter henset til WTO-aftalerne
(Aftalen om anvendelsen af artikel VI i den almindelige overenskomst om told og udenrigshandel, »antidumpingaftalen af 1994«; Europa-Parlamentets og Rådets forordning 2016/1036, art. 3, stk. 2 og 3)
(jf. præmis 53 og 54)
Angående
Søgsmål støttet på artikel 263 TEUF med påstand om annullation af Kommissionens gennemførelsesforordning (EU) 2017/804 af 11. maj 2017 om indførelse af en endelig antidumpingtold på importen af visse sømløse rør af jern (undtagen af støbejern) eller stål (undtagen af rustfrit stål), med cirkulært tværsnit, med udvendig diameter på over 406,4 mm, med oprindelse i Folkerepublikken Kina (EUT 2017, L 121, s. 3), for så vidt som den vedrører sagsøgeren.
Konklusion
1)
Kommissionens gennemførelsesforordning (EU) 2017/804 af 11. maj 2017 om indførelse af en endelig antidumpingtold på importen af visse sømløse rør af jern (undtagen af støbejern) eller stål (undtagen af rustfrit stål), med cirkulært tværsnit, med udvendig diameter på over 406,4 mm, med oprindelse i Folkerepublikken Kina annulleres, for så vidt som den vedrører de produkter, der fremstilles af Hubei Xinyegang Special Tube Co. Ltd.
2)
Europa-Kommissionen bærer sine egne omkostninger og betaler de af Hubei Xinyegang Special Tube afholdte omkostninger.
3)
ArcelorMittal Tubular Products Roman SA, Válcovny trub Chomutov a.s. og Vallourec Deutschland GmbH bærer hver deres egne omkostninger.